CELEX: 62005TJ0221
Language: sk
Date: 2008-07-08
Title: Rozsudok Súdu prvého stupňa (tretia komora) z 8. júla 2008.#Huvis Corp. proti Rade Európskej únie.#Dumping - Dovoz polyesterových strižových vlákien s pôvodom v Kórei - Nariadenie, ktorým sa skončilo predbežné preskúmanie - Uplatnenie inej metódy než tej, ktorá bola použitá pri pôvodnom prešetrovaní - Nutnosť zmeny okolností - Návrh na úpravu nákladov úveru - Úverové obdobie - Dôkazné bremeno - Zásada riadnej správy vecí verejných - Článok 2 ods. 10 písm. b) a g) a článok 11 ods. 9 nariadenia (ES) č. 384/96.#Vec T-221/05.

Rozsudok Súdu prvého stupňa (tretia komora) z 8. júla 2008 – Huvis/Rada
      (vec T‑221/05)
      „Dumping – Dovoz polyesterových strižových vlákien s pôvodom v Kórei – Nariadenie, ktorým sa skončilo predbežné preskúmanie – Uplatnenie inej metódy než tej, ktorá bola použitá pri pôvodnom prešetrovaní – Nutnosť zmeny okolností – Návrh na úpravu nákladov úveru – Úverové obdobie – Dôkazné bremeno – Zásada riadnej správy vecí verejných – Článok 2 ods. 10 písm. b) a g) a článok 11 ods. 9 nariadenia (ES) č. 384/96“
      1.                     Spoločná obchodná politika – Obrana proti dumpingovým praktikám – Konanie o preskúmaní – Zmena metódy výpočtu výšky sumy úpravy
            vykonaná na základe dovozných prirážok a nepriamych daní (nariadenie Rady č. 384/96, článok 2 ods. 10, článok 11 ods. 9 a článok
            17) (pozri body 39, 41, 42, 48 – 51, 55, 60)
      2.                     Spoločná obchodná politika – Obrana proti dumpingovým praktikám – Dumpingové rozpätie – Návrh na úpravu založený na článku 2
            ods. 10 písm. g) nariadenia č. 384/96 – Dôkazné bremeno [Charta základných práv Európskej únie, článok 41; Dohoda o uplatňovaní
            článku VI Všeobecnej dohody o clách a obchode, „Antidumpingový zákonník“ z roku 1994, článok 2 ods. 4; nariadenie Rady č. 384/96,
            článok 2 ods. 10 písm. g)] (pozri body 71 – 78, 82, 92, 98 – 101)
      Predmet
      
         
               Na jednej strane návrh na zrušenie článku 2 nariadenia Rady (ES) č. 428/2005 z 10. marca 2005, ktorým sa ukladá konečné antidumpingové
                  clo na dovozy polyesterových strižových vlákien s pôvodom v Čínskej ľudovej republike a Saudskej Arábii, ktorým sa mení a dopĺňa
                  nariadenie (ES) č. 2852/2000, ktorým sa ukladá konečné antidumpingové clo na dovozy polyesterových strižových vlákien s pôvodom
                  v Kórejskej republike, a ktorým sa ukončuje antidumpingové konanie v súvislosti s takými dovozmi s pôvodom na Taiwane (Ú. v. EÚ
                  L 71, s. 1), a na druhej strane návrh na základe článku 241 ES na vyhlásenie neuplatniteľnosti ustanovení nariadenia Rady
                  (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva
                  (Ú. v. ES L 56, s. 1; Mim. vyd. 11/010, s. 45), v rozsahu, v akom tieto predpisy podporujú napadnuté závery v nariadení č. 428/2005
               
            Výrok
      
         
                  1.
               
               
                  
               
               
                  	Článok 2 nariadenia Rady (ES) č. 428/2005 z 10. marca 2005, ktorým sa ukladá konečné antidumpingové clo na dovozy polyesterových
                     strižových vlákien s pôvodom v Čínskej ľudovej republike a Saudskej Arábii, ktorým sa mení a dopĺňa nariadenie (ES) č. 2852/2000,
                     ktorým sa ukladá konečné antidumpingové clo na dovozy polyesterových strižových vlákien s pôvodom v Kórejskej republike, a ktorým
                     sa ukončuje antidumpingové konanie v súvislosti s takými dovozmi s pôvodom na Taiwane, sa zrušuje v rozsahu, v akom antidumpingové
                     clo na vývoz tovarov vyrobených spoločnosťou Huvis Corp. a vyvezených do Európskeho spoločenstva presahuje antidumpingové
                     clo, ktoré by sa uplatnilo, keby sa úprava normálnej hodnoty uskutočnila pri zohľadnení dovozných prirážok a nepriamych daní
                     podľa „input metódy“ použitej pri pôvodnom prešetrovaní.
                  
               
            
         
                  2.
               
               
                  
               
               
                  	V zostávajúcej časti sa žaloba zamieta.
               
            
         
                  3.
               
               
                  
               
               
                  	Rada znáša svoje vlastné trovy konania a je povinná nahradiť 70 % trov konania Huvis Corp.
               
            
         
                  4.
               
               
                  
               
               
                  	Komisia znáša svoje vlastné trovy konania.